b'\n_START_ARTICLE_\nMyoni\n_START_SECTION_\nTutkimuksen historia\n_START_PARAGRAPH_\nCarl David Anderson ja Seth Henry Neddermyer tutkivat sumukammion avulla kosmista s\xc3\xa4teily\xc3\xa4 vuonna 1936 ja he l\xc3\xb6ysiv\xc3\xa4t hiukkasen, jonka massa on elektronin ja protonin massan v\xc3\xa4lill\xc3\xa4. Havainnon vahvistivat J. C. Street ja E. C. Stevenson vuonna 1937, jolloin he arvioivat, ett\xc3\xa4 t\xc3\xa4m\xc3\xa4n hiukkasen massa on noin 200-kertainen elektronin massaan n\xc3\xa4hden ja ett\xc3\xa4 sill\xc3\xa4 on t\xc3\xa4sm\xc3\xa4lleen sama s\xc3\xa4hk\xc3\xb6varaus kuin elektronilla._NEWLINE_Carl David Anderson kutsui hiukkasta mesotroniksi, ja vuonna 1947 sit\xc3\xa4 alettiin kutsua myymesoniksi, koska sill\xc3\xa4 oli samaa suuruusluokkaa oleva massa kuin mesoneilla. Kun sen ominaisuuksia tutkittiin tarkemmin, sen kuitenkin todettiin suurehkosta massastaan huolimatta muistuttavan enemm\xc3\xa4nkin elektronia kuin muita mesoneja, mink\xc3\xa4 vuoksi se nykyisin luokitellaan elektronin tavoin leptonien eik\xc3\xa4 mesonien ryhm\xc3\xa4\xc3\xa4n. Niinp\xc3\xa4 sen spin on 1/2, samoin kuin elektronilla, joten se on fermioni, toisin kuin mesonit, joiden spin on kokonaisluku eli ne ovat bosoneja. T\xc3\xa4ten hiukkanen sai nykyisen nimens\xc3\xa4 myoni. My\xc3\xb6hemmin todettiin lis\xc3\xa4ksi, ett\xc3\xa4 mesonit koostuvat kahdesta kvarkeista, mutta myonilla ei ole t\xc3\xa4llaista sis\xc3\xa4ist\xc3\xa4 rakennetta, joten sen on kuuluttava alkeishiukkasiin, kun taas mesonit ovat hadroneita.\n_START_SECTION_\nKosmiset myonit\n_START_PARAGRAPH_\nKosmisen hiukkasen t\xc3\xb6rm\xc3\xa4tess\xc3\xa4 ilmakeh\xc3\xa4n ylimmiss\xc3\xa4 osissa ilmakeh\xc3\xa4molekyylien kanssa syntyy paljon pioneita ja kaoneita. Varattu pioni () hajoaa usein myoniksi() ja neutriinoksi () reaktioissa  ja . My\xc3\xb6s varatun kaonin () hajotessa syntyy myoneita reaktioissa  ja . Syntyneet myonit ja neutriinot kiit\xc3\xa4v\xc3\xa4t kohti Maapalloa. Reaktiossa syntyneit\xc3\xa4 myoneita on helpompi havaita kuin neutriinoita, ja myonit ovatkin merkitt\xc3\xa4v\xc3\xa4 havainnoinnin kohde kosmisen s\xc3\xa4teilyn tutkimuskokeissa.'